
	ДО 
          ОБЩИНСКИ СЪВЕТ
          ГР. БУРГАС


ДОКЛАДНА ЗАПИСКА
от ДИМИТЪР НИКОЛОВ - Кмет на Община Бургас


	Относно: Стопанисване и управление на туристически обект: „Благоустрояване – обособяване на мултифункционална зона с пространство за занимания на открито - детски атракцион, посветен на темата за морската флора и фауна, и рибарския занаят, площи за рекреация, паркова мебел, алейна мрежа и озеленяване и ажурна ограда“ в ПИ с идентификатор 07079.10.1315 по КК на гр. Бургас, УПИ XII-1315 „за етнографски културно - исторически комплекс, благоустрояване и ТП“ в местност „Рибарско пристанище“  (б.м. „Ченгене скеле“), землище на кв. Крайморие, гр. Бургас“

  УВАЖАЕМИ ОБЩИНСКИ СЪВЕТНИЦИ, 

  Съгласно Договор № Д-01-17/25.09.2019 г. за безвъзмездно прехвърляне право на собственост върху имоти - частна държавна собственост, Община Бургас e собственик на УПИ X-1315 с площ от 15 238 кв. м. по КККР на гр. Бургас с трайно предназначение на територията: урбанизирана и начин на ползване за обект -комплекс за култура и изкуство, съгласно ПУП - ПРЗ с адрес на имота: гр. Бургас, м. „Рибарско пристанище“ (бивша местност „Ченгене скеле“), землище кв. Крайморие, при граници: ПИ с идентификатор 07079.10.1368, 07079.10.1246, 07079.10.1316, 07079.10.1318, 07079.831.172, 07079.10.1317, 07079.10.1366.
          В западната част на имота, между съществуващата алея от запад, асфалтов път от север и Културно-туристически комплекс „Ченгене скеле“ от юг, е изградена нова многофункционална детска площадка с обща площ от 2247 м2 в унисон със съществуващ ансамбъл.
           Изграждането на детския атракцион е финансирано по договор за предоставяне на безвъзмездна финансова помощ МДР-ИП-01-98/30.11.2023 г по проект „Прилагане на природно базирани решения за устойчиво управление и опазване на околната среда“, финансиран по Програма за морско дело и рибарство 2014-2020г., по процедура BG14MFOP001-4.126 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас – Камено”, на стойност 383 169,68 лева. 
            Многофункционалния комплекс в обекта включва следните зони:
            1. Входна зона - влизане в комплекса през вход в северната част на алеята по достъпна рампа, която постепенно води до площадно пространство  със 7 игрови съоръжения – достъпна въртележка, трамплин за скачане и 5 бр. занимателни панели. Има разположени дървени пейки тип „сандък“. В центъра на тази зона е оставена озеленена част с новопосадени дървета, под които има разположени пънчета за сядане и игра. Настилките са паваж и ударопоглъщаща каучукова настилка край съоръженията за игра. 
             2. Детска площадка за деца 0-3 г. - разположена е в северозападния край на комплекса. В нея са разположени следните съоръжения за игра: двойна дървена люлка с бебешки седалки, комбинирано дървено съоръжение с пързалка 90 см, дървена клатушка „Делфин“. 
             3. Сензорна зона – тя започва с дълга пътека, изградена от паве, дърво, тактилни плочки, пластмасови паркоелементи с филц, различни фракции речни камъни, изкуствена трева, рапани и бели миди, замонолитени в бет.настилка. В южния си край пътеката  се завива спираловидно и се оформя сензорна зона „Рапан“ – зона с различни настилки и съоръжение за игра с вода. Тук е разположена и чешма, достъпна за хора в инвалидни колички. 
             4. Детска площадка за деца 3-7 г. - с най-голямото по площ съоръжение в комплекса - „Море с кей“, в края на което има въжена мрежа, тунел и пилон за спускане. В зоната има още люлка – везна, както и клатушка на пружини „Калкан“. 
             5. Детска площадка за деца 3-12 г. - тази зона е в източния край на комплекса и включва най-атрактивните съоръжения – двете комбинирани съоръжения „Паламуд“ (с пързалка 1.25 м и тунелна пързалка 2.3 м, моряшка стълба и въжени платформи) и „Скумрия“ (с пързалка – улей, рампа за катерене, хватки за катерене, греда с въже за преминаване). Има въжен маршрут „Далян“, както и комбинирана дървена люлка.  Всички съоръжения са дървени, от акациево дърво, по спецификация.
             6. Зона за озеленяване – тя е съсредоточена в югоизточната и южната част на терена, но зелени кътове има из целия комплекс, за да може да се оформят места за почивка със сянка, както и по естествен начин да се разделят зоните, където е необходимо.  
             С оглед пълноценната експлоатация, поддръжка и довършителни работи на съоръжението, както и включването му в съществуващия културно туристически комплекс „Ченгене скеле“, е необходимо своевременно да бъде взето решение за възлагане стопанисване и управление на обекта на общинско предприятие „Туризъм“, създадено с решение по т. 26 от проведеното на 23.07.2013 г. заседание /Протокол №26/ на Общински съвет – Бургас.  Предприятието е специализирано звено на Община Бургас за изпълнение на местни туристически дейности и услуги, под чието управление вече е културно-туристически комплекс „Ченгене скеле“.
     Предвид изложеното, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 от Закона за общинската собственост, чл. 16, ал. 2 от Наредбата за реда за придобиване, управление и разпореждане с общински имоти и вещи, предлагам, Общински съвет - Бургас да вземе следното:

РЕШЕНИЕ:

   Дава съгласие да се предостави за стопанисване и управление на ОП „Туризъм“ туристически обект „Благоустрояване – обособяване на мултифункционална зона с пространство за занимания на открито - детски атракцион, посветен на темата за морската флора и фауна, и рибарския занаят, площи за рекреация, паркова мебел, алейна мрежа и озеленяване и ажурна ограда в ПИ с идентификатор 07079.10.1315 по КК на гр. Бургас, УПИ XII-1315, в местност „Рибарско пристанище“  (б.м. „Ченгене скеле“), землище на кв. Крайморие, гр. Бургас“

              ПРИЛОЖЕНИЯ: 
   1. Договор № Д-01-17/25.09.2019 г. за безвъзмездно прехвърляне право на собственост върху имоти - частна държавна собственост;
   2. Скица на поземлен имот № 15-1358966-22.11.2022 г.
 

   
С уважение,

ДИМИТЪР НИКОЛОВ
Кмет на Община Бургас

